Legal Document

Category: 366

Text:
57. ΒΑΣΙΛΙΚΟΝ ΔΙΑΤΑΓΜΑ υπ’αριθ. 137 της 9/19 Φεβρ. 1973 (ΦΕΚ Α ΄41) Περί ορίου ηλικίας διοριζομένων υπαλλήλων εις θέσεις κλάδου Α5 Πολιτικών Μηχανικών Α΄ Κατηγορίας του Οργανισμού Λιμένος Πειραιώς. Έχοντες υπ’ όψιν: 1.Τας διατάξεις: α)Των άρθρ. 1 παρ. 2 και 7 παρ. 1 του από 23/31.1.1955 Β.Δ/τος «περί εφαρμογής του Υπαλληλικού Κώδικος επί των υπαλλήλων των Ν.Π.Δ.Δ.» και β)των άρθρ. 29 και 31 της υπ’ αριθ. 11020/1.7.1972 αποφάσεως του Πρωθυπουργού «περί οργανώσεως του Υπουργείου Προγραμματισμού και Κυβερνητικής Πολιτικής» (ΦΕΚ 465/1972 τευχ. Β΄). Σελ. 290,424(α) Τεύχος 632-Σελ. 120 2.Την υπ’ αριθ. 11300/Δ/5.7.72 απόφασιν του Πρωθυπουργού «περί προσδιορισμού των αρμοδιοτήτων του, παρά τω Υπουργείω Προγραμματισμού και Κυβερνητικής Πολιτικής, Υπουργού παρά τω Πρωθυπουργώ κλπ.» (ΦΕΚ 473/1972 τευχ. Β΄). 3.Την υπ’ αριθ. 1327/15.12.72 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών, και 4.Την υπ’ αριθ. 3/1973 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ και Ναυτιλίας, Μεταφορών και Επικοινωνιών, απεφασίσαμεν και διατάσσομεν: Άρθρον μόνον.-Δια τον διορισμόν υπαλλήλων εις τας θέσεις του Κλάδου Α5 Πολιτικών Μηχανικών Α΄ Κατηγορίας του Οργανισμού Λιμένος Πειραιώς (ΟΛΠ) ορίζεται ως ανώτατον όριον ηλικίας το 45ον έτος. Εις τον Ημέτερον επί της Ναυτιλίας, Μεταφορών και Επικοινωνιών Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος.